જો હેલમેટને સાચી રીતે બાંધવામાં ન આવે તો બાઇક સવાર નીચે પડે તો તે અલગ થઇ જાય છે અને તેવામાં જમીન સાથે અથડાતી વખતે માથાની કોઇપણ પ્રકારની સુરક્ષા રહેતી નથી. ભારતમાં માર્ગ અકસ્માત સંબંધી સાચા આંકડાઓ ઘણા જ ઓછા છે. તો તેવામાં આપણને એ વાતની જાણકારી ક્યારેય મળી શકશે નહીં કે માર્ગ અકસ્માતમાં કેટલા લોકોએ હેલમેટનો સાચી રીતે ઉપયોગ નહીં કરવાના કારણે પોતાનો જીવ ગુમાવે છે. આ મામલે જાપાન ઘણું આગળ છે. ત્યાં અકસ્માતના ઘણા જ સારા આંકડાઓ છે અને ટૂ વ્હીલર વાહન અકસ્માતમાં જાન ગુમાવનારાઓમાં સૌથી મોટી માત્રામાં એ લોકો હોય છે, જેમની હેલમેટ અકસ્માત સમયે નીચે પડી જાય છે. તો તમને અનુરોધ છેકે તમારા હેલમેટને ટાઇટ બાંધો, નહીંતર હેલમેટ પહેરવા અને નહીં પહેરવાની વચ્ચે કોઇ અંતર નહીં રહે.